Í ÞESS GULLNA asna fyrstu bók segir á einum stað frá merkilegri hegðan þess dýrs er castor eða bifur nefnist . Er veiðimenn og hundar að honum fara og dregur saman með þeim svo hann skynjar sig glataðan vera , þá grípur hann til þess örþrifaráðs að hann af sér bítur sinn leyndarlim og leggur í götu sína í þeirri von að eftirfylgjendur þá staldra muni við er liminn finna , svo bifrinum sjálfum ráðrúm gefist til þess undan að komast . Tröllskaparkvinnan Meroe er á bókinni sögð hafa sér í nyt fært þetta dýrsins hátterni til að ná sér niðri á einum sinna friðla er haft hafði framhjá henni með annarri konu .